АҞӘА, лаҵара 18 – Sputnik, Асмаҭ Ҵәыџьԥҳа. Аԥсны шәҩык инарзынаԥшуа алаҵа ҟарҵахьеит ҳәа еиҭалҳәеит НИИЕПиТ аиммунологиеи авирусологиеи рлабораториа аиҳабы Алиса Матуаԥҳа лаҵара 18 азы алаҵаҟаҵарҭатә пункт аартра иазкыз аусмҩаԥгатә аҟны.
"Аԥхьа алаҵа рзыҟарҵоит амедусзуҩцәа, асоциал усхк аусзуҩцәа, азинхьчаратә усбарҭақәа русзуҩцәа. Ирацәаҩуп алаҵа ҟазҵар зҭаху рхыԥхьаӡара", - ҳәа иҳәеит аусмҩаԥгатә иалахәыз Агәабзиарахьчара аминистр Едуард Быҭәба.
Акоронавирустә инфекциаҟынтәи алаҵа "Спутник V" Аԥсны аҟаҵара иалагеит лаҵара 11 рзы. 6500 доза алаҵа "Спутник V" Аԥсныҟа иааргеит мшаԥы 30 рзы.
Синоптәи аполиклиника №3 аҟны адагьы алаҵа ҟарҵоит ақалақьтә поликлиника №1 аҟны. Алаҵа ҩ-етапкны иҟарҵоит, 21 мшы рыбжьаҵаны.
Алаҵаҟаҵаразы аԥсуа тәылауаҩшәҟә умазароуп, Аҟәа ауааԥсыра аҭыԥантәи аҭаҩра рымазароуп. Ақалақь анҭыҵ инхо рҭыӡҭыԥ ала алаҵа ҟарҵар рылшоит араионқәа рҿы. Алаҵа ҟарҵаанӡа атерапевт апациент ишоура гәеиҭоит, игәабзиара зеиԥшроу еиликаауеит.